ข้อบัญญัติองค์การบริหารส่วนตำบลนิคมกระเสียวข้อบัญญัติองค์การบริหารส่วนตำบลนิคมกระเสียวเรื่องการบริหารกิจการและการบำรุงรักษาระบบประปาหมู่บ้านพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลนิคมกระเสียวว่าด้วยการบริหารกิจการและการบำรุงรักษาระบบประปาหมู่บ้านอาศัยอำนาจตามความในมาตรา๖๘ (๑) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมูบ้านพ.ศ. ๒๕๔๘ องค์การบริหารส่วนตำบลนิคมกระเสียวโดยความเห็นชอบของสภาองค์การบริหารส่วนตำบลนิคมกระเสียวและนายอำเภอด่านช้างจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนิคมกระเสียวเรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๘ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลนิคมกระเสียวตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลนิคมกระเสียวแล้วสิบห้าวันข้อ๓ ให้ยกเลิกข้อบัญญัติองค์การบริหารส่วนตำบลนิคมกระเสียวเรื่อง การบริหารกิจการประปาหมู่บ้าน พ.ศ. ๒๕๔๘ข้อ๔ ให้นายกองค์การบริหารส่วนตำบลนิคมกระเสียวเป็นผู้รักษาการตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้ระบบประปาหมู่บ้าน หมายความว่า ระบบประปาซึ่งเป็นสินทรัพย์ขององค์การบริหารส่วนตำบลนิคมกระเสียวหมู่บ้าน หมายความว่าหมู่บ้านหรือชุมชนที่ตั้งอยู่ในเขตองค์การบริหารส่วนตำบลนิคมกระเสียว ตามหลักเกณฑ์กระทรวงมหาดไทยแหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านสมาชิกผู้ใช้น้ำ หมายความว่าผู้ที่ยื่นประสงค์จะใช้น้ำประปาหมู่บ้านตามข้อ ๒๓คณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบล หมายความว่า องค์การบริหารส่วนตำบลนิคมกระเสียวข้อ๖ ให้กิจการประปาหมู่บ้านมีชื่อตามสถานที่ตั้งของหมู่บ้านหมวด ๒คณะกรรมการบริหารกิจการและบำรุงรักษาระบบประปาหมู่บ้าน ข้อ ๗ ให้มีคณะกรรมการบริหารกิจการและบำรุงรักษาระบบประปาหมู่บ้านโดยเลือกตั้งจากสมาชิกผู้ใช้น้ำประปาของระบบประปาหมู่บ้านแห่งนั้นๆ โดยมีจำนวนกรรมการตามที่สมาชิกผู้ใช้น้ำส่วนใหญ่กำหนด ทั้งนี้ ต้องไม่น้อยกว่าเจ็ดคนให้องค์การบริหารส่วนตำบลเจ้าของกิจการประปาหมู่บ้านเป็นผู้ดำเนินการให้มีการเลือกตั้งคณะกรรมการตามวรรคหนึ่งโดยให้นายกองค์การบริหารส่วนตำบลออกคำสั่งแต่งตั้งให้กรรมการคัดเลือกกันเองให้มีประธานกรรมการหนึ่งคน รองประธานกรรมการหนึ่งคน เหรัญญิกหนึ่งคนและเลขานุการหนึ่งคน โดยให้ประธานกรรมการเป็นผู้แทนของคณะกรรมการให้คณะกรรมการตามวรรคหนึ่งมีอำนาจที่เกี่ยวกับการดำเนินกิจการประปาดังนี้(๑)วางระเบียบบังคับใช้ในการบริหารกิจการประปาโดยมีระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลเจ้าของระบบประปาแล้ว(๒)บริหารกิจการประปาให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึงและเพียงพอ(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก แต่การงดจ่ายน้ำให้แก่สมาชิกต้องได้รับความเห็นชอบจากองค์การบริหารส่วนตำบลเว้นแต่กรณีตามข้อ ๒๗(๔)พิจารณาอนุญาตให้ผู้ทำคุณประโยชน์ต่อกิจการประปาหมู่บ้าน หน่วยงานหรือองค์กรของรัฐวัด หน่วยงานหรือองค์การกุศลใด ๆใช้น้ำประปาโดยไม่คิดมูลค่าน้ำประปาตามที่องค์การบริหารส่วนตำบลกำหนด(๕)จัดทำรายงานผลการดำเนินงานให้องค์การบริหารส่วนตำบลทราบและรายงานผลการดำเนินงานให้สมาชิกผู้ใช้น้ำทราบตามที่องค์การบริหารส่วนตำบลกำหนด(๖)ควบคุม ดูแล การทำงานของเจ้าหน้าที่ของกิจการประปา(๗)จัดทำโครงการขอรับการสนับสนุนงบประมาณจากองค์การบริหารส่วนตำบล ในกรณีที่รายได้ของกิจการประปาไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำปรึกษาในการบริหารกิจการประปาก็ได้ข้อ๘ บุคคลที่ได้รับการเลือกตั้งจากสมาชิกผู้ใช้น้ำประปาให้เป็นกรรมการต้องมีคุณสมบัติดังต่อไปนี้(๑)มีสัญชาติไทยและมีอายุไม่ต่ำกว่ายี่สิบปีบริบูรณ์(๒)มีภูมิลำเนาหรือถิ่นที่อยู่ประจำและมีชื่ออยู่ในทะเบียนบ้านในหมู่บ้านหรือชุมชนนั้นติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการประปาที่ตนดำรงตำแหน่งกรรมการ(๓)เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ๙ บุคคลที่มีลักษณะ ดังต่อไปนี้เป็นบุคคลต้องห้ามมีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ(๑)เป็นภิกษุ สามเณร นักพรต หรือนักบวช(๒)หูหนวกและเป็นใบ้ซึ่งไม่สามารถอ่านออกเขียนได้(๓)ติดยาเสพติดให้โทษ(๔)เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงการราชการข้อ๑๐ กรรมการมีวาระอยู่ในตำแหน่งคราวละสองปีนับตั้งแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ๑๑ กรรมการพ้นจากตำแหน่งเมื่อ(๑)ถึงคราวออกตามวาระ(๒)ตาย(๓)ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบล(๔)ย้ายไปจากหมู่บ้านหรือชุมชนนั้น(๕)สมาชิกผู้ใช้น้ำประปามีมติให้ออกเสียงเกินครึ่งหนึ่งของสมาชิกผู้ใช้น้ำทั้งหมด(๖)ปรากฏภายหลังว่าขาดคุณสมบัติตามข้อ ๘ หรือมีลักษณะต้องห้ามตามข้อ ๙(๗)ต้องจำคุกฐานกระทำความผิดในคดีอาญายกเว้นการกระทำผิดลหุโทษหรือกระทำความผิดโดยประมาท(๘)กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่ง(๙)สมาชิกองค์การบริหารส่วนตำบลมีมติให้ออกเสียงสองในสามของสมาชิกสภาองค์การบริหารส่วนตำบลโดยเห็นว่ามีความประพฤติในทางที่จะเกิดความเสื่อมเสียแก่กิจการประปาหมู่บ้านโดยมีสมาชิกผู้ใช้น้ำจำนวนไม่น้อยกว่าสิบห้าคนเข้าชื่อเสนอให้สภาองค์การบริหารส่วนตำบลพิจารณาและคณะกรรมการสภาองค์การบริหารส่วนตำบลได้ตรวจสอบแล้วพบว่ามีมูลความจริงข้อ๑๒ กรณีกรรมการการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่งให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่ให้มีการเลือกตั้งแทนตำแหน่งกรรมการที่ว่างก็ได้ข้อ๑๓ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๔ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาด และให้ถือว่าเป็นที่สุดข้อ๑๕ ในกรณีที่มีการแต่งตั้งที่ปรึกษาคณะกรรมการ ที่ปรึกษามีสิทธิเข้าร่วมประชุมและมีสิทธิแสดงความคิดเห็นใดๆ ก็ได้ แต่ไม่มีสิทธิออกเสียงลงมติข้อ๑๖ ให้ประธานกรรมการส่งรายงานการประชุมให้นายกองค์การบริหารส่วนตำบลทราบภายในสิบห้าวันนับแต่วันประชุมหมวด ๓การบริหารกิจการประปาหมู่บ้าน ข้อ๑๗ กิจการประปาหมู่บ้านเป็นทรัพย์สินขององค์การบริหารส่วนตำบลโดยมอบให้คณะกรรมการดำเนินการบริหารจัดการข้อ๑๘ ภายใต้ข้อบังคับที่ ๑๗การบริหารกิจการประปาหมู่บ้าน ให้ดำเนินการให้เป็นไปตามที่คณะกรรมการกำหนดแต่ต้องไม่ขัดหรือแย้งกับข้อบัญญัตินี้ข้อ๑๙ ให้คณะกรรมการคัดเลือกบุคคลเพื่อให้องค์การบริหารส่วนตำบลแต่งตั้งให้เป็นเจ้าหน้าที่ของกิจการประปาโดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้ จัดเก็บค่าน้ำ จัดทำบัญชีและดำเนินการอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดโดยความเห็นชอบขององค์การบริหารส่วนตำบลข้อ๒๐ การออกระเบียบข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำประปาอย่างน้อยกึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัตินี้ในการประชุมเพื่อดำเนินการตามวรรคหนึ่งหากปรากฏว่ามีสมาชิกผู้ใช้น้ำเข้าประชุมไม่ครบองค์ประชุมให้ประธานกรรมการสั่งเลื่อนการประชุมโดยกำหนดนัดประชุมสมาชิกผู้ใช้น้ำใหม่ ถ้าในการประชุมสมาชิกผู้ใช้น้ำครั้งที่สองมีสมาชิกเข้าร่วมการประชุมจำนวนเท่าใดให้เป็นไปตามจำนวนเท่านั้น และถือว่าครบองค์ประชุมข้อ๒๑ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกทั้งหมดจึงถือว่าครบองค์ประชุมในการประชุมตามวรรคหนึ่งหากปรากฏว่ามีสมาชิกผู้ใช้น้ำเข้าประชุมไม่ครบองค์ประชุมให้ประธานกรรมการสั่งเลื่อนการประชุมโดยกำหนดนัดประชุมสมาชิกผู้ใช้น้ำใหม่ถ้าในการประชุมสมาชิกผู้ใช้น้ำครั้งที่สองมีสมาชิกเข้ารวมจำนวนเท่าใดให้เป็นไปตามจำนวนเท่านั้น และถือว่าครบองค์ประชุมข้อ๒๒ กรณีที่ส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาเว้นแต่กรณีที่ส่วนหนึ่งส่วนใดของระบบประปาชำรุดเสียหายจนเกินความสามารถของคณะกรรมการในการซ่อมแซมและบำรุงรักษาให้ถือเป็นหน้าที่ขององค์การบริหารส่วนตำบลในการพิจารณาซ่อมแซมและบำรุงรักษาให้ระบบประปาสามารถใช้ได้อยู่เสมอข้อ๒๓ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการตามแบบที่คณะกรรมการกำหนดข้อ ๒๔ ค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ และค่าน้ำให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลข้อ๒๕ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้หรือห่างจากรั้วไม่เกินหนึ่งเมตรข้อ๒๖ ผู้ใดที่ทำให้ทรัพย์สินของระบบประปาหมู่บ้านเสียหายผู้นั้นต้องชดใช้ค่าเสียหายให้แก่กิจการประปาหมู่บ้านข้อ๒๗ ผู้ใดโดยทุจริตเอาน้ำประปาหมู่บ้านไปใช้หรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆก็ตามเพื่อเอาน้ำประปาหมู่บ้านไปใช้ให้งดจ่ายน้ำทันทีและจะต้องชดใช้ค่าเสียหายให้แก่กิจการประปาหมู่บ้านหากมิยอมชดใช้ค่าเสียหายให้คณะกรรมการโดยได้รับมอบหมายจากองค์การบริหารส่วนตำบลพิจารณาแจ้งความดำเนินคดีการดำเนินการของคณะกรรมการตามวรรคหนึ่งให้รวมถึงการดำเนินคดีกับผู้ทำให้ทรัพย์สินของระบบประปาหมู่บ้านเสียหายตามข้อ ๒๖ด้วยข้อ๒๘ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษร ตามแบบที่องค์การบริหารส่วนตำบลกำหนดและต้องได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่ และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บข้อ ๒๙ ระยะเวลาในการเก็บค่าน้ำและระยะเวลาในการค้างชำระค่าน้ำให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลหมวด ๔การเงิน ข้อ๓๐ ระบบประปาหมู่บ้านอาจมีรายได้ดังนี้(๑)เงินค่าน้ำ(๒)เงินค่าธรรมเนียม เงินค่าปรับ(๓)เงินบริจาค(๔)เงินที่ได้รับการอุดหนุนจากองค์การบริหาร(๕)เงินอื่น ๆ ที่คณะกรรมการจัดหาข้อ๓๑ ระบบประปาหมู่บ้านอาจมีรายจ่ายดังนี้(๑)รายจ่ายในการดำเนินการเกี่ยวกับระบบการผลิตน้ำประปา ระบบการจ่ายน้ำประปา การบำรุงรักษาซ่อมแซมและการขยายกิจการประปา(๒)รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๓)ค่าใช้จ่ายอื่น ๆ ตามที่องค์การบริหารส่วนตำบลกำหนด เช่น ค่าเบี้ยประชุม หรือค่าตอบแทนคณะกรรมการโดยความเห็นชอบขององค์การบริหารส่วนตำบลข้อ๓๒ ให้คณะกรรมการหรือผู้ได้รับมอบหมายให้เก็บรักษาเงินของกิจการประปานำรายได้ของกิจการประปาฝากธนาคารในนามของกิจการประปาทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากในวันทำการถัดไปทั้งจำนวนหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการโดยความเห็นชอบขององค์การบริหารส่วนตำบลกำหนดข้อ ๓๓ ให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่าสองคนข้อ๓๔ การเบิกเงินของกิจการประปาหมู่บ้านต้องลงลายมือชื่อในการเบิกจ่ายเงินอย่างน้อยสองคนของผู้มีอำนาจหน้าเบิกจ่ายข้อ๓๕ ให้คณะกรรมการจัดทำบัญชีรายรับรายจ่ายของกิจการประปาหมู่บ้านตามแบบที่องค์การบริหารส่วนตำบลกำหนดและรายงานให้นายกองค์การบริหารส่วนตำบลทราบอย่างน้อยเดือนละหนึ่งครั้งในกรณีตามความวรรคหนึ่งองค์การบริหารส่วนตำบลสามารถเข้าตรวจสอบบัญชีรายรับและรายรายจ่ายได้ตลอดระยะเวลาที่เห็นสมควรหากพบข้อบกพร่องเมื่อแจ้งคณะกรรมการแล้วให้คณะกรรมการดำเนินการแก้ไขให้ถูกต้องข้อ๓๖ การจัดสรรกำไรสุทธิประจำปีเมื่อสิ้นปีทางบัญชีกิจการประปาหมู่บ้านและได้ปิดบัญชีตามมาตรฐานการบัญชีที่องค์การบริหารส่วนตำบลกำหนดแล้วปรากฏว่ากิจการประปาหมู่บ้านมีกำไรสุทธิ การจัดสรรกำไรสุทธินั้นให้เป็นไปตามที่คณะกรรมการกำหนดโดยความเห็นชอบของสมาชิกผู้ใช้น้ำประปา และเป็นไปตามที่องค์การบริหารส่วนตำบลกำหนดไว้หมวด ๕บทกำหนดโทษ ข้อ๓๗ ผู้ใดกระทำการใด ๆ ก่อให้เกิดความเสียหายแก่กิจการประปาหมู่บ้านและไม่ยอมชดใช้ค่าเสียหาย ค่าปรับหรือค่าธรรมเนียมอื่น ๆ ตามที่คณะกรรมการกำหนด มีโทษปรับไม่เกินหนึ่งพันบาทบทเฉพาะกาล ข้อ๓๘ ให้คณะกรรมการซึ่งดำรงตำแหน่งอยู่ก่อนข้อบัญญัตินี้มีผลบังคับใช้สิ้นสุดการดำรงตำแหน่งลงเมื่อครบวาระและให้มีการเลือกตั้งคณะกรรมการขึ้นใหม่ภายในสามสิบวันนับแต่วันที่ครบวาระความในวรรคหนึ่งให้คณะกรรมการคณะเดิมปฏิบัติหน้าที่ชั่วคราวไปพลางก่อนจนกว่าจะมีการเลือกตั้งคณะกรรมการชุดใหม่ข้อ๓๙ ในกรณีระเบียบของกิจการประปาหมู่บ้านใดที่ใช้ผลบังคับอยู่แล้วไม่ขัดหรือแย้งกับข้อบัญญัตินี้ให้ใช้ในระเบียบของกิจการประปาหมู่บ้านนั้นต่อไปหากระเบียบของกิจการประปาหมู่บ้านใดขัดแย้งกับข้อบัญญัตินี้ให้แก้ไขภายในเก้าสิบวันนับแต่วันที่ข้อบัญญัติประกาศใช้ประกาศ ณ วันที่ ๒๑ธันวาคม พ.ศ. ๒๕๕๘กิตติพงศ์ วิชินโรจน์จรัลนายกองค์การบริหารส่วนตำบลนิคมกระเสียวปุณิกา/ปริยานุช/จัดทำ๒๕ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๕ ง/หน้า ๑/๑๗ พฤษภาคม ๒๕๕๙